b"\n_START_ARTICLE_\nRelleu (geografia)\n_START_PARAGRAPH_\nEl relleu geogr\xc3\xa0fic \xc3\xa9s la dimensi\xc3\xb3 vertical de la superf\xc3\xadcie de la Terra. Quan est\xc3\xa0 referit al fons del mar s'anomena batimetria. _NEWLINE_El relleu s'expressa en termes d'altitud, pendent i orientaci\xc3\xb3 de les superf\xc3\xadcies del terreny. El relleu afecta el flux de l'aigua i la seva distribuci\xc3\xb3, i per tant l'agricultura i altres recursos naturals. En grans superf\xc3\xadcies, el relleu tamb\xc3\xa9 influeix en la meteorologia.Ambd\xc3\xb3s factors afavoreixen o dificulten la instal\xc2\xb7laci\xc3\xb3 de poblacions humanes en zones determinades._NEWLINE_ _NEWLINE_L'escolament \xc3\xa9s la l\xc3\xa0mina d'aigua que es produeix per sobre el s\xc3\xb2l despr\xc3\xa9s de la seva precipitaci\xc3\xb3. S\xc3\xb3n un agent geol\xc3\xb2gic que t\xc3\xa9 una gran capacitat erosiva i de modelat en zones de clima sec i pluges torrencials. L'aigua forma solcs al terreny, que es van fent m\xc3\xa9s profunds i poden originar torrents i barrancs. En zones amb molt de pendent, s'originen xaragalls, que s\xc3\xb3n solcs profunds que deixen entre ells crestes sense erosionar. Quan aquests solcs conflueixen fins a desembocar en un sola conca es forma un torrent, que nom\xc3\xa9s duu aigua despr\xc3\xa9s d'una pluja forta. Altres agents geol\xc3\xb2gics que modelen el relleu s\xc3\xb3n: el vent, les glaceres, els rius, les aig\xc3\xbces subterr\xc3\xa0nies i el mar."